
R E P U B L I K A    H R V A T S K A

R J E Š E N J E

Trgovački sud u Splitu po sucu Katarini Mikulić, na prijedlog sudskog savjetnika Larija Glavaša, u skraćenom stečajnom postupku pokrenutim nad dužnikom TRANSINTERCOM d.o.o., OIB: 23412701654, Split, Starčevićeva 1, dana 25. travnja 2017. godine
 

r i j e š i o    je

Obustavlja se skraćeni stečajni postupak nad dužnikom. 


Obrazloženje

Po prijedlogu Financijske agencije, Regionalni centar Split, ovaj je sud rješenjem St- 1515/2015, od 18. prosinca 2015. godine, pokrenuo skraćeni stečajni postupak nad gore navedenim dužnikom, sukladno odredbi čl 428. i 429. Stečajnog zakona ( NN 71/15), te posebnim zaključkom pozvao osobe ovlaštene za zastupanje dužnika po zakonu  dostaviti javnobilježnički ovjerovljeni popis imovine i obveza,  a temeljem čl. 13, 17. 117. st 3. i 430. SZ-a, posebnim zaključkom pozvao  dužnikove vjerovnike  predložiti otvaranje redovnog stečajnog postupka uz upozorenje o pravnim posljedicama nepodnošenja takovog prijedloga, sve temeljem čl 430. SZ-a.	

Vjerovnik Vitaliy Favorov te vjerovnik Natalie Clemenceau, su podnescima od 1. veljače 2016. godine, predložili otvaranje redovnog stečajnog postupka nad dužnikom, dok je vjerovnik HRVATSKI TELEKOM d.d., Zagreb, također predložio otvaranje redovnog stečajnog postupka nad dužnikom ali izvan roka.

Isti su daljnjim zaključkom od 18. siječnja 2017. godine, pozvani uplatiti iznos od 6.000,00 kuna koja novčana sredstva služe za namirenje troškova postupka, što je vjerovnik Vitaliy Favorov i učinio dana 14. veljače 2017. godine, te je sudu dostavio dokaz o izvršenoj uplati.

Kako time proizlazi da nisu ispunjeni uvjeti iz čl. 431. SZ za istovremenim otvaranjem i zaključenjem skraćenog stečajnog postupka nad dužnikom , to je odlučeno kao u izreci ovog rješenja temeljem odredbe čl. 433. SZ-a, obustavljen skraćeni stečajni postupak.
Nakon pravomoćnosti ovog rješenja, sud će posebnim rješenjem pokrenuti prethodni postupak nad dužnikom,  radi utvrđivanja uvjeta za otvaranje stečajnog postupka ili će odmah otvoriti stečajni postupak, sve sukladno odredbi čl. 433. SZ-a.

			


U Splitu, 25. travnja 2017. godine


      SUDAC


                       Katarina Mikulić



Uputa o pravnom lijeku:

Protiv ovog rješenja dopuštena je  žalba Visokom trgovačkom sudu RH, a koja se podnosi u roku od 8 dana ovome sudu u 3 primjerka.  


DNA

1.) Podnositelju zahtjeva: FINA-i
2.) Dužnik i Zakonski zastupnik dužnika
3.) Mrežna stranica e-Oglasne ploče

